
Teologul romano-catolic Gerald O'Collins arăta că există actualmente 
trei stiluri de a înțelege şi a scrie teologie. Primul stil este cel academic, al 
teologiei de o aleasă ținută intelectuală, elaborată în universităţi, într-o tra- 
diţie culturală ce îşi are originile în gloria filozofică a Greciei, continuân- 
du-se în universităţile medievale, în Renaştere, iluminism până astăzi. Izvoa- 
rele acestei teologii sunt Sfânta Scriptură şi sfânta Tradiţie, respectiv scrierile 
patristice, documentele bisericeşti, cărțile de teologie ce actualizează ade- 
vărul revelaţiei în diverse contexte culturale. Al doilea stil de a face teologie 
are la bază realităţile sociale injuste, sărăcia unor zone extinse ale lumii de 
astăzi locuite de creştini sau necreştini şi, inspirându-se din profetismul Ve- 
chiului Testament, denunţă răul social, nedreptatea, opresiunea. Al treilea 
stil de teologie are la bază rugăciunea şi, în general, cultul prin care se aduce 
cuvenita adorare lui Dumnezeu. Acest stil, de altfel, împreună cu primul stil 
de a face şi înțelege teologia, caracterizează în general Ortodoxia care, încer- 
cată greu în ultimele sute de ani — opresiunea musulmană sau totalitarismul 
comunist —, a rezistat prin Liturghie şi taine ce au avut şi au o funcție misio- 
nară redescoperită de misiologia contemporană. În Liturghie şi taine, în rugă- 
ciunea particulară sau cea publică, cea de acasă sau din biserica lăcaş de cult, 
credincioşii au ascultat şi şi-au însuşit cuvintele credinţei, cuvinte mântui- 
toare, deschizătoare ale orizontului veşniciei prin comuniunea cu Dumnezeu. 
Astfel, invocarea lui Hristos cel din cer în Duhul său şi prezența sa în cult 
reprezintă o anticipare a strălucirii finale din împărăţia lui Dumnezeu, iar 
prin „rugăciune, icoană şi arhitectură, străluceşte viitorul nostru escatologic 
cu Dumnezeu”. 

În cult, în Liturghie, taine sau ierurgii, în cateheză sau predică, în sen- 
tințele aforistice ale părinţilor spirituali, este prezent, însă, de fiecare dată, 
cuvântul, cuvântul omului care face referință la cuvintele revelaţiei, la însuşi 
Cuvântul întrupat, actualizându-se cuvintele Scripturii, ale cuvântului Ade- 
vărului însuşi şi Hristos însuşi, nedespărțit de Treimea - Dumnezeu în expe- 
riența spirituală mântuitoare. Cuvintele sunt nedespărțite de lumina harului, 


1 G. O’CoLLINS, Retrieving Fundamental Theology, The Three Styles of Contemporary 
Theology, Geoffrey Chapman, London 1993, 9-11. 

de persoana lui Hristos care în Duhul împărtăşeşte harul, iubirea sa veş- 
nică, deoarece „harul şi adevărul au venit prin Isus Hristos”(In 1,14). Aşadar, 
cuvintele revelaţiei, ale evangheliei, actualizate şi parafrazate în creația poe- 
tico-liturgică a Bisericii, în teologia ei, pe lângă faptul că au valoare enun- 
țiativă, că ele constată şi fac referință la evenimente, la istoria mântuirii, 
sunt totodată şi premisa unei relaţii, a comuniunii deschise şi oferite de cel 
ce este Iubirea şi din iubire le-a rostit pentru noi, oamenii, pentru viața şi 
mântuirea noastră. Aceste cuvinte, prin harul Duhului din Biserica lui Hristos, 
sunt eficiente în perspectiva mântuirii, lucrătoare pentru noi, aşa cum au 
fost pentru cei ce au trăit în miezul evenimentului hristic istoric prin as- 
pectul lor numit actualmente de filozofia limbajului performativitate. Cel la 
care se face referință prin cuvintele rostite pentru mântuirea noastră în eve- 
nimentul istoric unic al revelaţiei sale, Dumnezeu, actualizate liturgic, spiri- 
tual, prin invocare, este prezent tainic, în experienţa spirituală, în cult ori- 
unde şi oricând este adorat. 


1. Evanghelizare şi mărturie creştină prin cult 
şi eficiența performativă a limbajului liturgic 


În cultul ortodox, o remarcabilă sinteză între cuvintele scripturistice, re- 
velație şi geniul poetic creştin iluminat de harul divin, există o abundență 
de texte biblice, prin care se actualizează mistagogic, anagogic evenimentul 
transcendent şi istoric totodată al descoperirii de sine a lui Dumnezeu oame- 
nilor, care este, în acelaşi timp, şi o prezenţă a lui în viața, în existența sacră 
din timpul sacru liturgic, dar şi cea cotidiană a acestora. Cuvintele revelaţiei, 
rostite sau cântate în cult, în general, respectiv în cele şapte laude încunu- 
nate de Liturghie, în rânduiala tipiconală a sfintelor taine şi a ierurgiilor, în- 
seamnă atât o aducere-aminte, un memorial al coborârii chenotice şi iubi- 
toare a lui Dumnezeu la oameni în istoria mântuirii consemnate în canonul 
scripturistic, dar, mai ales, lectura lor în cult îi oferă omului posibilitatea 
comuniunii, a relaţiei vii, existenţiale, mântuitoare în comunitatea celebrantă 
cu Dumnezeu prin Hristos în Duhul Sfânt, premisă a plinirii escatologice din 
împărăţia ce este şi, paradoxal, va veni. De aceea, rânduiala Liturghiei orto- 
doxe şi a tainelor începe cu Binecuvântarea Mare: „Binecuvântată este îm- 
părăția Tatălui, şi a Fiului, şi a Sfântului Duh”. Primirea tainelor şi partici- 
parea la Liturghie este o intrare în împărăţia lui Dumnezeu care este şi, 
paradoxal, va veni, realitate înțeleasă şi exprimată în Liturghia sfântului 
Ioan Gură de Aur astfel; „ne-ai dăruit împărăţia ta ce va să vină”. Cuvin- 
tele lui Dumnezeu actualizate în cult au ca obiect oamenii din tradiția spiri- 
tuală ce se situează în continuitatea revelaţiei, se adresează lor cu aceeaşi 
putere şi cu aceeaşi semnificație ca atunci când au fost rostite în istoria mân- 
tuirii, amplificată de dinamica aceleiaşi tradiții spirituale transculturale şi 
în succesiunea generațiilor ce se integrează prin evanghelie şi har Bisericii, 

noua creaţie a lui Dumnezeu. Prin cultul care actualizează şi dinamizează 
revelația, lumea este evanghelizată. Fiecare om are posibilitatea de a auzi, 
de a fi străpuns în inimă de cuvintele lui Dumnezeu pentru convertire la 
adevărul divin mântuitor ce eternizează prin comuniunea cu Dumnezeu în- 
suşi şi structurează, în acelaşi timp, chipul autentic al omului, dorit de Dum- 
nezeu. Prin cult, Biserica evanghelizează permanent, sfințind pe om, trans- 
figurând timpul şi spațiul prin ecleziarizarea acestora”. In cult, credinciosul 
sesizează, înțelege şi destinația personală, pentru sine însuşi, ca o interpe- 
lare directă din partea lui Dumnezeu a cuvintelor prin care acesta s-a adresat 
mântuitor persoanelor alese pentru a recepta şi a transmite mesajul, voința 
sa. Astfel, putem vorbi şi de înțelegerea duhovnicească a Scripturii, adică de 
faptul că tot ceea ce a făcut Dumnezeu pentru oameni vizează pe fiecare în 
parte. Interpretând această perspectivă spirituală din gândirea teologică a 
sfântului Maxim Mărturisitorul ca un act de evanghelizare personală, părin- 
tele Dumitru Stăniloae arată că 


a înțelege Scriptura în duh înseamnă a vedea raportul de totdeauna între Dum- 
nezeu şi noi şi a trăi acest raport în ceea ce mă priveşte pe mine în clipa actuală, 
întrucât eu trăiesc în clipa actuală...Cuvintele Scripturii şi faptele lui Dumnezeu 
din ea, ca revelaţie supranaturală a lui Dumnezeu, au un înţeles mai lămurit şi 
un caracter de revendicare mai directă a noastră decât înțelesurile sau cuvintele 
lui Dumnezeu încorporate în lucruri şi în relaţiile persoanelor cu noi. Toată viața 
lui Isus, interpretată de cuvintele lui, fapta răstignirii şi a învierii lui pentru noi, 
ne propun înțelesuri mai directe, mai profunde şi ne cer şi nouă o viață după chipul 
lui, ca să ajungem şi noi la înviere şi unirea cu Dumnezeu, cum voieşte el’. 


În perspectivă ortodoxă, evanghelizarea este actul apostolic şi eclezial de 
propovăduire a evangheliei, de „slujire a cuvântului” (Fap 6,4), act esenţial 
pentru ființa şi rolul Bisericii în lume, care prin aceasta este misionară în în- 
săşi ființa ei. Evanghelizarea este actul misionar eclezial de propovăduire a 
evangheliei necreştinilor, ateilor, dar, mai ales, creştinilor care trăiesc prin 
Hristos şi în Hristos, sensul vieții lor fiind comuniunea deplină, unirea tai- 
nică, spirituală cu Dumnezeu. Provenind etimologic de la verbul şi substan- 
tivul grecesc euanggelizo, respectiv euaggelion, cuvântul evanghelizare, rein- 
tegrat terminologiei, teologiei şi practicii misionare după o vreme îndelun- 
gată, desemnează actul fundamental de anunţare, de predicare, de contex- 
tualizare a evangheliei mântuirii lui Hristos pentru toată lumea (Mc 1,1; 15; 
16,15-16; Mt 28,19-20; Lc 24,47-48). Evanghelizarea, în esenţă, în sens biblic, 
e sinonimă cu keryssein şi cu martyrein, care desemnează actul de a anunța, 
a face cunoscut, a proclama şi, respectiv, a mărturisi, a da mărturie despre sau 
a fi martirizat pentru Hristos, din iubire jertfelnică pentru el, în actul de 


2 C. ANDRONIKOF, Le sens de la Liturgie, Cerf, Paris 1988, 67. 
3 D. STĂNILOAE, Teologia Morală Ortodoxă, III, Bucureşti 1981, 184-185. 

vedere a gloriei sale în stare de graţie, de mântuire prin asumarea de către 
el însuşi a suferinţei celui martirizat (In 1,14; Fap 7,56). Prin evangheli- 
zare şi mărturie, prin viața creştină în totalitatea ei, de împlinire umană prin 
evanghelie, respectiv cult, taine, spiritualitate, filantropie, se constituie, se 
realizează în mod liturgico-sacramental trupul mistic al lui Hristos. De aceea, 
„Biserica este realizarea sacramentală a evangheliei, manifestarea vizibilă, 
istorică a credinței”: „Tu eşti Petru şi pe această piatră voi zidi Biserica mea” 
(Mt 16,18). „Faptul misionar rămâne un act eclezial”+ şi, de aceea, misiunea 
ortodoxă are ca finalitate extinderea Bisericii pretutindeni în spațiu şi timp, 
receptarea şi transmiterea diacronică, transculturală a tradiției ca experiența 
eclezială în Duhul lui Hristos şi comuniune cu Dumnezeu Treime, prin ex- 
tinderea în umanitatea răscumpărată şi reconciliată a iubirii intratrinitare 
ca viața cea nouă şi adevărată în har la toți oamenii. Misiunea este şi apos- 
tolat, pentru că primii misionari creştini au fost apostolii, şi Biserica este 
apostolică, membrii acesteia fiind „zidiți pe temelia apostolilor şi a prooro- 
cilor, piatra cea din capul unghiului fiind însuşi Isus Hristos” (Ef2,20). Bise- 
rica este apostolică, misionară, pentru că ea este chemată şi structurată prin 
slujirea apostolilor şi a urmaşilor acestora, ierarhia sacramentală, care con- 
tinuă pentru poporul credincios întreita slujire a lui Hristos: a învăța, a 
sfinți, a conduce, a călăuzi în pelerinajul interior-spiritual şi cel istoric spre 
casa cea adevărată, împărăţia lui Dumnezeu. În cult, mai ales la Liturghie, 
când se săvârşeşte Fuharistia, se relevă însăşi natura Bisericii, una misio- 
nară prin citirea şi ascultarea textelor revelaţiei, din Vechiul sau Noul Tes- 
tament -— lectio divina —, acţiune de evanghelizare, prin mărturisirea cre- 
dinței dogmatice şi comuniunea sacramentală cu Hristos euharistic, mărturie 
creştină, prin comuniunea dintre membrii comunităţii celebrante, prilej de 
slujire, de filantropie, de solidaritate locală. Cultul este astfel locul teologic 
prin excelență al manifestării credinței prin comemorarea evenimentelor 
istoriei mântuirii, prin prezenţa lui Hristos în Treimea - Dumnezeu în comu- 
nitatea în stare de rugăciune ce experiază haric, sacramental, mistic comu- 
niunea mântuitoare şi unirea îndumnezeitoare pentru om, dar şi cu valențe 
cosmice prin prefigurarea plinirii escatologice. Astfel, Dumnezeu este prezent 
în comunitatea celebrantă. Cel ce este şi Cel ce vine atrage în misterul lucrării 
sale transfiguratoare pe om şi întregul cosmos, oferind celor ce-l contemplă 


* 1. BRIA, Credinţa pe care o mărturisim, Bucureşti 1987, 129-135; cf. I. BRIA — P CHAN- 
SON — J. GADILLE — M. SPINDLER, ed., Dictionnaire oecumenique de missiologie. Cents mots 
pour la mission, Cerf — Labor et Fides — Cle, Paris — Geneve — Yaounde 2001, 125-129. 196-199; 
K. MÜLLER — T. SUNDERMEIER — S. Bevans — R.H. BLIES, ed., Dictionary of Mission. Theology, 
History, Perspectives, Orbis Books, Maryknoll, New York 1998, 151-154. 292-295; J. JON- 
GENEEL, Philosophy, Science and Theology of Mission in the 19" and 20* Centuries. A Missiolo- 
gical Encyclopedia, |, Peter Lang, Frankfurt am Main — Berlin — Bern — New York — Paris — Wien 
1995, 27-57. 

vederea cea adevărată, în lumina lui Dumnezeu a tuturor rațiunilor exis- 
tenței. Prin aceasta, putem vorbi în cult, în rugăciune, despre prezența şi 
permanența principiului, un perpetuu genuin „La început...” în sens biblic, 
religios, creştin, care funcționează pe conceptul ciclic al temporalității cos- 
mice şi istoricității umane, care, paradoxal, deschide spre viitor, spre esca- 
tologic şi plineşte ceea ce sfântul Pavel numeşte în viziunea sa ecleziologică 
„plinirea Celui ce plineşte toate în toți” (Ef 1,23) sau „Dumnezeu totul în 
toate” (1Cor 15,28). Prin aceasta, creştinismul a intuit, a înțeles şi a aplicat 
original o concepţie teologică, spirituală, cultică nouă, anume, în sens filo- 
zofic, aceea a principiului-funcție, sau în sens teologic, eclezial, Dumnezeu 
cu noi-Emanuel. Această concepţie 


a jucat un rol fundamental în a împiedica credința nou-testamentară de a se 
dizolva în metafizica greacă... La fel, Liturghia, prin aceeaşi intuiție, a păzit prac- 
tica liturgică a tainelor de a aluneca în religiozitatea păgână...Credinţa creg- 
tină trăieşte în sentimentul unei contemporaneităţi profunde cu impulsul ge- 
netic al începutului, dar nu într-un mod regresiv sau iterativ, ca şi cum principiul 
ar fi în spate şi ca şi cum ar trebui fără încetare să reamorsăm fluxul în circu- 
laritatea timpului. Spre deosebire de miturile păgâne, începutul este înainte sau 
vine din față”. 


Liturghia, tainele constituie trecerea tainică din plinătatea şi funcționa- 
litatea căzută totuşi a lumii, din ziua a şaptea, spre ziua a opta, a luminii 
neînserate, a împărăției, realitate redată admirabil în rugăciunile ortodoxe. 
„În Biserica slavei tale stând, în cer a sta ni se pare”. 

În cult, se utilizează cuvinte, gesturi, simboluri. Cuvintele aparțin ordinii 
spirituale a existenţei, țin de raționalitatea omului, sunt expresie a acesteia 
şi, de asemenea, evidențiază dimensiunea relațională ce îl caracterizează on- 
tologic pe om. Prin cuvinte, omul comunică cu ceilalți oameni, mai mult, prin 
cuvinte, el exprimă şi relaţia sa, structurală ființei sale, cu transcendenţa, cu 
Dumnezeu. În cult, sunt actualizate experienţele supranaturale ale interpe- 
lării oamenilor aleşi de Dumnezeu pentru a comunica semenilor lor, întregii 
comunități credincioase, voința divină, întâlnirile cu Dumnezeu. Dar, mai 
ales, în Liturghie şi taine, sunt actualizate, rostite, şi este prezent însuşi Cu- 
vântul lui Dumnezeu întrupat pentru viața noastră, Mântuitorul Isus Hristos, 
ale cărui cuvinte le auzim prin vocea sacerdotului ca şi cum el ne-ar vorbi în 
contemporaneitatea noastră şi pe care îl vedem spiritual în icoană şi Euha- 
ristie, împărtăşindu-ne de prezenţa sa eficientă, unindu-ne cu el prin pâinea 
şi vinul euharistice. 


5M. GIMENEZ, „La liturgie et le temps”, Irenikon 4 (1980) 476. 
ê Rugăciune, Utrenia, Ceaslov, Bucureşti 1984, 79. 

Cuvintele noastre sunt şi cuvintele lui, rostite pentru noi şi adresate nouă 
din iubirea sa dumnezeiască, şi sunt şi cuvintele noastre răspuns la iubirea 
sa experiată spiritual în rugăciune, în cult, în calitatea noastră de fii ai lui 
Dumnezeu. Cuvintele sunt însoţite de iubire, exprimă relaţii şi, de aceea, ele 
operează asupra subiectului, creează o stare interioară ce deschide spre 
Cel ce a rostit cuvintele. Exprimând iubirea lui Dumnezeu, ele şi actualizează 
această iubire, pe Dumnezeu ca persoană iubitoare care este deja prezent şi 
atrage subiectul uman în orizontul iubirii divine, în relaţie, în comuniunea 
iubirii cu Dumnezeu, copleşindu-l şi transfigurându-l de lumina şi strălucirea 
divine. Prin aceasta, cuvântul liturgic aduce mai mult decât informație, cu- 
vinte despre cineva, despre un eveniment din trecut, ci el deschide spre re- 
laţia cu Cel ce a rostit cuvintele şi este prezent el însuşi dinamic, prin harul 
şi iubirea sa, acolo unde se celebrează cuvintele Cuvântului în Duhul prezent 
în Biserică, instituind relația, comuniunea cu persoanele din orice moment 
al istoriei umane posterioare evenimentului revelaţional, transferând mis- 
terul iubirii şi vieții divine în inima însăşi a instituției şi a persoanelor ce îşi 
revendică apartenenţa la Cel celebrat în cult, în rugăciune, la Dumnezeu. 
Dumnezeu însuşi este prezent în cult, îşi constituie şi structurează comu- 
nitatea ce răspunde apelului său iubitor, membrii acesteia cunoscându-l prin 
iubirea față de el şi cunoscând întreaga existență, sensul acesteia prin înăl- 
țarea spirituală la gândirea divină, în lumina acesteia cunoscând şi sensul 
lor ca persoane în creaţie. Prin aceasta, limbajul cultic al rugăciunii ope- 
rează comuniunea, unirea spirituală în har cu Dumnezeu, având astfel o va- 
loare şi o funcție de formare spirituală a omului prin cunoaşterea şi iubirea 
lui Dumnezeu creatorul şi mântuitorul, aşa cum este informat despre Dum- 
nezeu din teologia ca ştiinţă despre Dumnezeu şi, totodată, ca experiență 
tainică a lui în Biserică. De fapt, în cult, în rugăciune, omul se situează în 
fața Celui ce este, a lui Dumnezeu ca persoană căruia i se adresează ca unui 
Tu, cea ce evidenţiază faptul că liturgicul „depăşeşte aporetica şi problema 
transcendentală””, în sensul că Dumnezeu însuşi devine subiect al Litur- 
ghiei. De aceea, în cult nu se mai pune problema de a demonstra în vreun fel 
existența lui Dumnezeu, aceasta pentru că el este deja prezent pentru comu- 
nitatea care îl adoră şi i se roagă, iar prezenţa sa este „fundamentul certitu- 
dinii sacre pe care credința o comunică rugăciunii”*. Mai mult, cultul consti- 
tuie şi premisa unităţii de credință şi a formulărilor dogmatice, pentru că 
„Biserica purcede la o definiție dogmatică a credinţei pe baza rugăciunii: lex 
orandi — lex credendi”. În acest sens, gestul şi ritmul melodic şi intelectual 


7 C. ANDRONIKOF, Le sens de la Liturgie, 92-93. 

8 C. ANDRONIKOF, Le sens de la Liturgie, 96. 

al limbajului cultic produc o cutremurare spirituală, o intensitate interi- 
oară cu deschidere spre Dumnezeu care se face prezent haric, sacramental 
pentru cei ce i se adresează în rugăciune sau îi aduc jertfă. Prin aceasta, 
cuvintele creează prin Cel care este prezent în ele şi prin ele ca iubire iu- 
birea - răspuns la membrii comunității celebrante. Dumnezeu cel ce îi iu- 
beşte pe cei ce răspund interpelării sale rosteşte permanent pentru om un 
te iubesc, implicându-se în viaţa acestuia, pentru ca omul să fie cu adevărat 
om şi să afle fericirea veşnică prin comuniunea cu Părintele ceresc. Este ceea 
ce filozofia limbajului numeşte valoare, funcţie performativă, şi ceea ce carac- 
terizează un enunț performativ este faptul că însăşi persoana care enunță 
ceva, în acelaşi timp, operează ceea ce enunţul indică. Expresia biblică „Dum- 
nezeu este iubire” înseamnă că Dumnezeu deja îl iubeşte pe cel ce i se adre- 
sează, pe cel ce îl invocă pe Dumnezeu în rugăciune, respectiv Biserica sa 
rugătoare ce răspunde iubirii sale, şi îi integrează acesteia pe toţi cei ce devin 
prin taine membre ale trupului lui Hristos. In acelaşi timp, cuvântul care 
vine de la o persoană prin care aceasta se deschide spre altă persoană şi aş- 
teaptă deschiderea acesteia are şi o valență autoimplicativă. Cuvântul de 
iubire al lui Dumnezeu înseamnă implicarea lui Dumnezeu în viața per- 
soanei omului care doreşte să-l cunoască şi să-l iubească pe Dumnezeu, pre- 
zenţa lui dinamică, harico-sacramentală în omul care se angajează pentru 
Dumnezeu şi împlinirea poruncilor sale, prin care se întrupează spiritual Cu- 
vântul prin virtuți, pentru comportamentul, conduita teofanică a omului ce 
experiază asemănarea cu Dumnezeu în har. Cuvântul divin nu se reduce, nu 
înseamnă pentru om doar o informaţie despre Dumnezeu, ci îl revendică pe 
om în totalitate, aşa cum, în ordinea iubirii, dăruirea de sine este totală. 
Dumnezeu ni s-a dăruit nouă, oamenilor, total în Hristos Cuvântul său, prin 
care-l cunoaştem şi care este totodată Viaţa, Adevărul şi Lumina oamenilor, 
permanent în stare de jertfă pentru oameni şi pentru mântuirea lor. Această 
stare de jertfă este una reală pentru omul credincios şi poate fi înțeleasă în 
perspectiva eficienței continue a jertfei Celui ce s-a jertfit o dată pentru noi 
şi, în acelaşi timp, ne-a inclus şi ne include permanent în starea sa de jertfă 
prin care se face prezent pe sine, sacramental şi mistic, în viața noastră spiri- 
tuală în instituția teandrică a mântuirii, Biserica lui Hristos, Jertfitorul şi 
Jertfa noastră". 

In această perspectivă, evanghelizarea nu înseamnă doar informaţie 
despre Dumnezeu, la nivel de cunoaştere rațională, ci, mai ales, mărturie 


1 J, LADRIERE, L/articulation du sens. II. Les langages de la foi, Cerf, Paris 1984, 23-65. Jean 
Ladriere se inspiră în abordarea sa din lucrarea lui John Langshaw Austin, tradusă în limba 
franceză cu titlul Quand dire, c'est faire, Seuil, Paris 1970 şi D.D. Evans, The Logic of Self- 
Involvement. A Philosophical Study of Everyday Language with Special Reference to the Chris- 
tian Use of Language about God as Creator, SCM Press, London 1963; cf. GHE. PETRARU, 
Misiologie Ortodoxă, I, Panfilius, Iaşi 2002, 117-118. 

despre Dumnezeu, viață în Hristos, împlinirea poruncilor lui într-o exis- 
tență evanghelică, creştină autentică, mărturisitoare chiar în smerenie şi 
tăcere înțeleaptă. Mărturia implică vederea lui Hristos în nevedere, expe- 
riența apofatică a comuniunii cu Dumnezeu, care este mântuitoare. Pentru 
a evidenția mai pregnant acest aspect, facem apel la Nicolae Cabasila care 
arăta că, prin taine, atât creştinul, personal, cât şi Biserica, trupul comu- 
nitar-sobornicesc al lui Hristos, extins în spaţiu peste veacuri „pentru a se 
uni cu Hristos, va trebui să trecem prin stările prin care a trecut şi el”. De 
asemenea, sfântul Maxim Mărturisitorul arată că 


alcătuirea scrisă a sfintei Evanghelii este o îndrumare elementară spre cuno- 
ştința ce se iveşte treptat în cei ce s-au înălțat prin ea şi au şters din ei în chip 
duhovnicesc grosimea cugetului trupesc, sau spre cea care se va ivi pe urmă 
după sfârşitul celor ce se mişcă. Fiindcă — precum Legea are o îndrumare elemen- 
tară spre cunoştinţa apărută odinioară prin ea a celor ce erau povățuiţi prin ea 
spre Hristos, Cuvântul în trup, şi adunați spre Evanghelia primei lui veniri —, aşa, 
şi Evanghelia este o îndrumare elementară a celor povățuiți spre Cuvântul în Duh 
şi adunaţi spre lumea viitoare a celei de a doua veniri a lui. Căci Acelaşi este trup 
şi Duh, făcându-se aceasta sau aceea după măsura cunoștinței fiecăruia”. 


Surprindem în această viziune sinteza dintre evanghelizare ca enunț şi 
mărturia creştină ca viață în Hristos, prin eliberarea de patimi, iluminare şi 
unirea mistică, vocaţie a creştinului', atât a monahului, cât şi a celui laic. 
În Ortodoxie, şi unul, şi celălalt converg spre acelaşi şi unic Hristos, fie în 
lume, ca sacerdoți în slujirile bune multiple de pe altarul acesteia, temelie 
pentru aşezământul ceresc, fie prin retragere din lume şi slujire a oamenilor 
din ea prin raportarea directă, nemijlocită la Hristos, în rugăciunea elibe- 
ratoare de patimi ce uneşte în lumina necreată cu Hristos. 

A chema, a invoca, a numi pe Hristos implică deja prezenţa lui, a Celui 
dorit şi iubit care operează unirea tainică, spirituală cu el a celor prezenţi în 
numele lui în rugăciunea personală şi mai ales în cea publică, obştească. 


2. Evanghelizare şi mărturie creştină în Liturghie, taine şi ierurgii 


Un principiu esenţial al misiologiei ortodoxe este acela al proclamării evan- 
gheliei, al evanghelizării prin cult, prin doxologie, principiu potrivit căruia 
rugăciunea şi reprezentarea liturgică a evangheliei au un rol major pentru 
comunitatea drept-mărturisitoare. Mai ales în Liturghie, sunt reprezentate 
cu eficiență soteriologică pentru fiecare om şi fiecare generaţie, prin Duhul 


"N. CABASILA, „Despre viața în Hristos”, II, în Scrieri, Bucureşti 1989, 150. 

12 M. MĂRTURISITORUL, Ambigua, 83: PSB, trad. română, tr. D. Stăniloae, Bucureşti 1983, 
216. 

15 D, STĂNILOAE, Spiritualitatea Ortodoxă. 

lui Hristos înviat însuşi, faptele sale pentru viața şi învierea noastră. Mi- 
siunea ortodoxă e structurată pe Liturghie şi pe taine, acestea conferind ritm 
misiunii, mai ales prin Euharistie care creează prin adunare — ek-kaleo — comu- 
nitatea trimisă în lume — Cu pace să ieşim... — pentru a da mărturie despre 
Hristos tuturor oamenilor. Prin structura şi aspectul ei liturgic, cristalizate 
încă din Bizanţ şi misiunile evanghelizatoare ale acestuia, Biserica Orto- 
doxă este o Biserică misionară, fără riscul, datorită aspectului, dimensiunii 
ei duhovniceşti, să decadă în ritualism sau într-o viață introvertită, ci mani- 
festând o autentică deschidere spre lume şi problemele acesteia. Astfel, 
„comunitatea care-l mărturiseşte pe Hristos este, în acelaşi timp, comuni- 
tatea care i se închină, îl adoră pe Hristos ca Dumnezeu. În istorie, adorarea 
lui Dumnezeu în Biserică a fost expresia şi garanţia păstrării revelaţiei di- 
vine”, a credinței ei dogmatice, a experienței spirituale autentice. Orto- 
doxia este conştientă că, dacă misiunea creştină ar fi lipsită de dimensiunea 
ei liturgică, doxologică, atunci aceasta ar degenera într-o simplă ideologie, 
eventual una religioasă, sau o acţiune umană particulară, o aventură egoistă 
şi excentrică. Simbolismul religios bogat al cultului ortodox nu doar suge- 
rează sau trimite la lumea supranaturală, la împărăţia lui Dumnezeu sau 
relevă ataşamentul ortodox față de forme, ci, aşa cum sugerează A. Schme- 
mann, această simbolistică esențială Ortodoxiei are o valoare epifanică, teo- 
fanică, constituie revelarea a ceea ce este simbolizat şi înseamnă deja par- 
ticipare în timp la realitatea escatologică”. 

În Ortodoxie, misiunea prin cult, evanghelizarea şi mărturia despre Hristos 
sunt inseparabile, de neconceput fără sacerdoțiu, preoția sacramentală, care 
este, de fapt, actualizarea, contextualizarea prin Duhul a preoţiei unice şi 
universale a lui Hristos prin „slujitorii lui Hristos şi iconomii tainelor lui 
Dumnezeu” (1Cor 4,1). Preoţii, în exerciţiul lor hermeneutic şi sacramental, 
adaptează cuvintele Scripturii la realitățile timpului, la circumstanţele vieții 
umane în dinamica diacronică şi transculturală a acesteia, aceleaşi cuvinte 
ale lui Hristos fiind adresate inclusiv omului de astăzi, în general agnostic şi 
secularizat, orientat egolatru spre sine şi refuzându-l apostatic pe Dum- 
nezeu. Ei convertesc lumea la Hristos prin Duhul prezent în Biserica sa, în 
comuniune cu întreaga comunitate celebrantă a misterului divin, care im- 
primă timpului şi spațiului vieţii umane şi cosmosului însuşi un ritm sfin- 
țitor. Aşa cum arăta teologul A. Schmemann, convertirea lumii la Hristos 


1 I, BRI, ed., Go Forth in Peace. Orthodox Perspectives on Mission, Geneva 1986, 17; |. 
BRIA, Spre plinirea Evangheliei. Dincolo de apărarea Ortodoxiei: exegeza şi transmiterea Tra- 
diției, Reîntregirea, Alba-Iulia 2002. 

15 AL. SCHMEMANN, Church, World, Mission, St. Vladimir's Seminary Press, Crestwood N.Y. 
1979, 24; cf. IDEM, Euharistia, Taina Împărăției, Anastasia, Bucureşti 1993, 51-54. Cultul sau 
icoana nu este preînchipuire, ci „prezență şi participare” a realităţii la realitatea simbolizată, 52. 

a fost în mare măsură o convertire liturgică. Nu este dificil să înțelegem motivul. 
Pentru păgânism, în general, şi în special pentru oamenii de rând, religia şi cultul 
erau concepte identice. Păgânismul a fost, întâi de toate, un sistem de culte. Nu 
întâmplător, în Edictul de la Milano, libertatea religioasă a fost definită precis ca 
libertate a cultului!€. 


Tot prin cult, Ortodoxia evanghelizează şi îl mărturiseşte şi astăzi pe 
Hristos, acest fapt evidențiind „orientarea liturgică a Ortodoxiei”. De fapt, 
creştinismul este o religie liturgică, iar Biserica este comunitatea credincio- 
şilor care se roagă. Însăşi Liturghia are o structură misionară prin frazeo- 
logia ei scripturistică, respectiv textele biblice, din Liturgia cuvântului, prin 
unirea euharistică cu Hristos prin care se mărturiseşte credința cea adevă- 
rată prin cunoaşterea şi iubirea lui Dumnezeu. Într-o vreme când conştiinţa 
liturgică şi, implicit, cea teologică este mult diminuată, când în lumea pe 
cale de secularizare surogate de cult şi practici pseudo-spirituale sunt inocu- 
late rafinat în subconştientul creştinilor, când spectacolul sportiv, cinema- 
tografic sau de divertisment subcultural şi imoral tind să devină „litur- 
gicul”, „marile Missae” ale unor categorii largi de oameni", Biserica, prin 
preoţia ei, îi cheamă pe oameni la comuniunea cu Dumnezeu în timpul sacru 
liturgic şi în centrul liturgic al creaţiei, biserica-lăcaş de cult, pentru ca, în 
lumea lui Dumnezeu, ontologic relațională lui, să-i oferim Părintelui ceresc 
un timp şi un spaţiu pentru el, care este, de fapt, unul pentru noi, oamenii, 
ce ne umanizăm paradoxal prin relația mântuitoare şi în iubirea de Dum- 
nezeu. 

În Ortodoxie, evanghelia se propovăduieşte în Liturghie, în tainele Bise- 
ricii, în celelalte servicii divine, cele şapte laude ale ciclului liturgic zilnic 
sfințitor din lăcaşul de cult. Aici, cuvintele, icoana, de fapt, dimensiunile au- 
ditivă şi vizuală ale revelației şi actualizării cultice a acesteia, au rol evan- 
ghelizator, sfințitor, cu toată valoarea lor estetică intrinsecă. Deşi, în Orto- 
doxie, arta liturgică, în general, poezia, pictura, muzica, are valoare estetică, 
ea nu se reduce la estetism, ci are un sens teologic profund şi deschide spre 
împărăţia lui Dumnezeu, fiind o fereastră spre cer, astfel că, în itinerarul li- 
turgic şi spiritual cu Hristos din Liturghie, credinciosul exclamă extatic: „Am 
văzut Lumina cea adevărată, am primit Duhul cel ceresc, am aflat credința 


16 AL. SCHMEMANN, Introducere în teologia liturgică, Sofia, Bucureşti 2002, 167. 

1 J. STAMOULIS, Eastern Orthodox Mission Theology Today, Orbis Books, Maryknoll, New 
York 1986, 86. Cf. T. WARE, The Orthodox Church, Penguin Books, 1985, 207-210; Cf. ARHIMAN- 
DRITUL VASILIOS, Intrarea în Împărăţie. Iniţiere în taina liturgică a unităţii Ortodoxiei, Deisis, 
Sibiu 1996. 

18 R. TESSIER, Deplacements du sacre dans la societé moderne. Culture, politique, economie, 
ecologie, Bellarmin, Quebec 1994, 21- 47; cf. N. AcHIMESCU, Noile mişcări religioase, Limes, 

cea adevărată, nedespărțitei Sfinte Treimi închinându-ne, că Aceasta ne-a 
mântuit pe noi”. 

În cultul ortodox, Sfânta Scriptură este izvorul şi temelia întregii vieți 
liturgice şi spirituale a Bisericii. Cultul ortodox se caracterizează prin fra- 
zeologia biblică impresionantă, texte extinse luate din Vechiul şi Noul Tes- 
tament la fiecare rânduială stabilită tipiconal de Biserică. De aceea, prezența 
la cultul public şi înscrierea spirituală în ritmul liturgic al parohiei este un 
act de evanghelizare şi de mărturie creştină. Mesajul biblic se actualizează 
liturgic în rugăciunea Bisericii, mai ales în Liturghia ei, când Biserica săvâr- 
şeşte Euharistia şi, prin Euharistie, se împlineşte Biserica în comuniunea cu 
Isus Hristos. Biblia este vie în Liturghie, actele liturgice vivifică şi dau sens 
cuvintelor Scripturii interpretate şi actualizate potrivit cerințelor creşti- 
nilor de astăzi, chemaţi ca întotdeauna la sfințenie, stare de har interioară 
care trece dincolo de cuvinte, iradiantă pentru comunitatea creştină, dar 
şi pentru lume în sens larg, în ansamblul ei, stare dată de „participarea la 
dumnezeiasca fire”(2Pt 1,4), de comuniunea cu Cel Sfânt. 

Pe de altă parte, însăşi rugăciunea ce izvorăşte din cel mai pur sentiment 
al omului, gândul simplu înălțat către Dumnezeu pentru laudă, mulțumire 
sau cerere, poartă pecetea experienţei spirituale biblice, într-o continuitate 
a invocării şi a împlinirii speranței umane în timp şi în perspectivă escato- 
logică. Părintele D. Stăniloae, reluând o interpretare a teologului P Florensky, 
prezintă o structură a rugăciunii după schema următoare: 

a) Adresare către Dumnezeu, „Dumnezeule cel Sfânt...” sau „Doamne 
Isuse Hristoase, Dumnezeul nostru”... sau „Doamne, Împărate ceresc, Mân- 
gâietorule, Duhule adevărate...”“, prin care se exprimă esenţa de fapt a ru- 
găciunii publice sau particulare, anume prezenţa lui Dumnezeu cel trans- 
cendent, taina Numelui divin invocat de omul credincios, care-l simte pe 
Dumnezeu în proximitatea sa, în mintea şi inima sa, şi trăieşte copleşit şi 
transfigurat de prezența divină. 

b) Aspectul anamnetic al rugăciunii, aducerea-aminte de faptele minunate 
ale lui Dumnezeu pentru oameni, din istoria iconomiei divine, a implicării 
sale în istoria oamenilor, pentru ca aceştia să fie în comuniune cu Dumnezeu 
şi încrederea cu care omul se deschide spre acesta şi lucrarea lui confirmă 
identitatea şi continuitatea actelor divine mântuitoare dintotdeauna: „Doam- 
ne Isuse Hristoase, Dumnezeul nostru, care ai binevoit a intra sub acopere- 
mântul vameşului Zaheu şi te-ai făcut mântuire lui şi la toată casa lui...” sau 
„...care ai venit în Cana Galileii şi nunta care era acolo ai binecuvântat-o...” 


19 Liturghia Sfântului Ioan Gură de Aur”, în Liturghier, Bucureşti 1995, 171. 
2 Rugăciuni din cultul ortodox, mai ales din Taina Nunții, „Slujba Cununiei”, 89-94 şi „Rân- 
duiala binecuvântării casei noi...”, 389-390, în Aghiasmatar, Bucureşti 2002. 

c) Cererea însăşi, prin care se particularizează dorința credinciosului sau 
a comunității celebrante, prezentată cu încredere lui Dumnezeu în temeiul 
împlinirii de către el a rugăciunilor în istoria iconomiei mântuirii, a Bisericii: 
„Însuţi şi acum păzeşte nevătămațţi de toată răutatea pe cei ce voiesc a locui 
aici şi aduc ţie rugăciuni...” sau „Primeşte rugăciunea noastră, a robilor tăi, 
şi precum acolo, şi aici fiind de faţă, cu ajutorul tău cel nevăzut, binecuvân- 
tează nunta aceasta...” 

d) Adorarea lui Dumnezeu în Treime, Tatăl, Fiul şi Sfântul Duh, aşa cum 
s-a consacrat această enumerare în tradiția creştină, în funcţie şi de crono- 
logia iconomiei fiecărei persoane divine față de umanitate: „Că ţie se cuvine 
a ne milui şi a ne mântui, Dumnezeul nostru, şi ție slavă înălțăm, Tatălui, şi 
Fiului, şi Sfântului Duh...” 

e) Confirmarea doxologică prin cuvântul „Amin” care trebuie înțeles în 
perspectiva adevărului divin, a fidelității cu care Dumnezeu s-a angajat față 
de poporul său”. 

Câteva texte liturgice din cultul ortodox sunt relevante în perspectiva evan- 
ghelizării şi a mărturiei creştine. În taina Botezului, preotul se roagă ca per- 
soana botezată, zidită pe temelia proorocilor şi a apostolilor, să fie „sădire a 
adevărului” în sfânta, soborniceasca şi apostolica Biserică, ca şi prin spo- 
rirea ei în dreapta credință să se mărească numele sfânt al Treimii divine”. 
La taina sfântului Maslu, în Rugăciunea a şasea, se rostesc următoarele cu 
referință la cel pentru care se săvârşeşte taina: „Gura lui o umple de lauda 
ta. Buzele lui le deschide spre slăvirea numelui tău. Mâinile lui le întinde 
spre lucrarea poruncilor tale. Picioarele lui îndreptează-le spre vestirea evan- 
gheliei tale. Toate mădularele lui şi gândirea lui întăreşte-le cu harul tău””. 
La Sfânta Liturghie a sfântului loan Gură de Aur, se arată că împărtăşirea 
credincioşilor cu Hristos euharistic are eficienţă şi valoare evanghelizatoare, 
misionară prin împărtăşirea cu Duhul Sfânt, „spre plinirea împărăției ceru- 
rilor”. 

În cult, se actualizează revelația, iconomia mântuirii în dinamica acesteia, 
spre împărăţia lui Dumnezeu care este prezent, eficient în perspectiva vieţii 
şi a mântuirii în comunitatea celor ai săi, prin harul Duhului, aşa cum a fost 
întotdeauna cu poporul său, indiferent de înțelegerea unor categorii de oa- 
meni, a unor ideologii, a marginalizării ideologice şi a martirizării Bisericii. 


2 D, STĂNILOAE, Spiritualitate şi comuniune în Liturghia Ortodoxă, Craiova 1986, 87. 
2? Aghiasmatar, 36. 

